Diari Oficial de la Generalitat Valenciana


Sumari del DOGV 5248, del 28-04-2006 (2006/4627)

RESOLUCIÓ de l'11 d'abril de 2006, del conseller de Justícia, Interior i Administracions Públiques, per la qual s'executa la Sentència núm. 1169/05, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5248

Data del DOGV
:   28-04-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/4627


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de l'11 d'abril de 2006, del conseller de Justícia, Interior i Administracions Públiques, per la qual s'executa la Sentència núm. 1169/05, del Tribunal Superior de Justícia de la Comunitat Valenciana. [2006/X4627]  
Per Resolució de 17 de novembre de 2003, del conseller de Justícia i Administracions Públiques, es va desestimar el recurs interposat per Francisco Juan Aparicio Díaz, contra l'Acord de 31 de juliol de 2003, del Tribunal Qualificador de la Convocatòria 22/99, proves selectives d'accés al grup A, sector administració especial, veterinaris, torn lliure, per la qual es fa pública la puntuació definitiva de la fase de concurs i la consegüent relació definitiva d'aspirants aprovats.  
Vista la sentència núm. 1169/05, de 24 d'octubre, del Tribunal Superior de Justícia de la Comunitat Valenciana, Sala Contenciosa Administrativa, en què s'estima parcialment la pretensió del recurrent quant a la puntuació en la fase de concurs del Curs de Postgrau en Vaquí Lleter.  
Vista l'acta de data 23 de febrer de 2006, del Tribunal Qualificador de la referida Convocatòria 22/99, en què es proposa Francisco Juan Aparicio Díaz, en haver superat les proves selectives d'accés al grup A, administració especial, veterinaris, torn lliure, Convocatòria 22/99, amb les puntuacions següents: fase d'oposició, 47,48 punts; fase de concurs, 11,5 punts, i curs selectiu, 9,5 punts.  
Atés el que disposen l'article 118 de la Constitució espanyola i l'article 17,2 de la Llei Orgànica 6/1985, de l'1 de juliol, del Poder Judicial, que estableixen l'obligatorietat de complir les sentències i la resta de resolucions fermes dictades per jutges i tribunals, resolc:  
Primer  
Declarar, a proposta del Tribunal Qualificador, que Francisco Juan Aparicio Díaz, amb DNI número 47.650.278, ha superat les proves selectives d'accés al grup A, administració especial, veterinaris, torn lliure, Convocatòria 22/99, amb una puntuació total del concurs oposició de 68,48 punts.  
Segon  
De conformitat amb la base 12 de la Convocatòria 22/99, en el termini de 20 dies hàbils, comptadors des de l'endemà de la publicació de la present Resolució en el Diari Oficial de la Generalitat Valenciana, l'aspirant proposat haurà de presentar davant de la Direcció General de Funció Publica els documents següents:   
1) Certificat de naixement expedit pel Registre Civil corresponent, o fotocòpia del DNI, degudament acarada.   
2) Fotocòpia acarada del títol acadèmic, exigible segons la base 2.1.3 de la Convocatòria.   
3) Declaració de no haver sigut separat, mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.   
4) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.   
La falta de presentació de la documentació, dins del termini indicat, llevat de casos de força major; la presentació de documents de què es desprenga el no.compliment de les condicions generals de la Convocatòria o els supòsits de falsedat en la declaració, donarà lloc a la invalidesa de les actuacions de l'aspirant i, amb respecte d'aquest, a la nul·litat subsegüent dels actes del Tribunal, sense perjudici de les responsabilitats en què haja pogut incórrer.   
València, 11 d'abril de 2006.. El conseller: Miguel Peralta Viñes.